Reinis Bisnieks

Reinis Bisnieks (1863—1920) bija latviešu virsnieks, Krievijas Impērijas armijas ģenerālmajors (1917).

 Dzīvesgājums 
Dzimis 1863. gada 8. janvārī Cēsu apriņķī zemnieka Reiņa Bisnieka ģimenē. 1882. gadā kā savvaļnieks pieteicās karadienestā, 1886. gadā beidza mācības Rīgas kājnieku junkurskolā podpraporščika pakāpē, dienēja 98. Tērbatas kājnieku pulkā. Paaugstināts podporučika (1886), poručika (1890), štabskapteiņa (1900), tad kapteiņa (1901) pakāpē.

Piedalījās Krievijas—Japānas karā (1904-1905), komandēja 282. kājnieku pulka rotu, kontuzēts. 1909. gadā komandēja 161. kājnieku pulka rotu. 
Pirmā pasaules kara sākumā apakšpulkveža pakāpē komandēja bataljonu kaujās pie Čenstohovas Polijā. 1915. gadā paaugstināts par pulkvedi, komandēja 161. kājnieku pulku, Lielās atkāpšanās laikā no 1915. gada aprīļa komandēja 164. kājnieku pulku, no 1917. gada aprīļa komandēja 160. kājnieku divīzijas brigādi, jūlijā paaugstināts ģenerālmajora pakāpē. 
Pēc Oktobra revolūcijas 1917. gada oktobrī atvaļināts no dienesta, Krievijas pilsoņu kara laikā 1919. gada februārī bija Barnaulas garnizona priekšnieks, novembra beigās atkāpās pa Transsibīrijas dzelzceļu uz austrumiem, bet sarkanarmieši viņu apcietināja Kemčugas stacijā pie Krasnojarskas.

1920. gada 4. martā viņam piesprieda nāvessodu un 5. martā nošāva Omskā.

 Apbalvojumi 
 Sv. Staņislava ordenis, 3. pakāpe (1890), 2. pakāpe (1905)
 Sv. Annas ordenis, 3. pakāpe (1904), 2. pakāpe (1905)
 Sv. Vladimira ordenis, 4. pakāpe (1905), 3. pakāpe (1915)
 Sv. Jura zobens (Георгиевское оружие, 1915)
 Sv. Jura ordenis, 4. pakāpe (1917)
 Pirts ordenis, 3. pakāpeː Goda kompanjons (Honorary Companion of The Most Honourable Order of the Bath; CB) №27429, Со списками из Главного управления Генерального штаба офицерских и нижних чинов, пожалованных иностранными орденами и медалями за период 2 декабря 1915 г. - 29 марта 1916 г.

Ārējās saites 
 ОФИЦЕРЫ РИА 
 Список (по старшинству в чинах) штаб и обер-офицерам и классным чиновникам 161-го пехотного Александропольского полка. К 1 января 1914 г.

 Atsauces 

Kategorija:Cēsu novadā dzimušie
Kategorija:Annas ordeņa kavalieri
Kategorija:Staņislava ordeņa kavalieri
Kategorija:Vladimira ordeņa kavalieri
Kategorija:Jura ordeņa kavalieri
Kategorija:Krievijas pilsoņu kara dalībnieki
Kategorija:Padomju represiju upuri
Kategorija:Krievijas Impērijas ģenerāļi
Kategorija:Latviešu tautības ģenerāļi